జెస్సికా సింప్సన్
సింప్సన్ అబిలీన్, టెక్సాస్‌‌లో జన్మించింది. ఆమె తల్లిదండ్రులు టీనా మరియు జో ట్రూట్ సింప్సన్‌. ఆమె తండ్రి ఒక మంత్రి మరియు మనస్తత్వ నిపుణుడు. ఆమె చిన్న వయసులో ఉండగానే స్థానిక బాప్టిస్టు చర్చిలో పాడటం ప్రారంభించింది. పన్నెండేళ్ల ప్రాయంలో,"ది మైకీ మౌస్ క్లబ్‌" ఆడిషన్ (నటీనటుల ఎంపిక ప్రక్రియ)కు సింప్సన్ ఎంపికకాలేకపోయింది. J.J. పియర్స్ హైస్కూల్‌లో చదువుతున్నప్పుడు ఆమె ప్రొక్లెయిమ్ రికార్డ్స్ సంస్థతో ఒప్పందం కుదుర్చుకుంది. అది ఒక చిన్న గోస్పెల్ మ్యూజిక్ రికార్డ్ లేబుల్. తన సొంత పేరు "జెస్సికా"తోనే ఆమె ఒక ఆల్బమ్‌ను రికార్డు చేసింది. అయితే ప్రొక్లెయిమ్ సంస్థ దివాలా తీయడంతో ఆల్బమ్ అధికారికంగా విడుదలకు నోచుకోలేదు. కానీ, ఆమె అవ్వ మాత్రం ఆమెకు కొంత సొమ్మును అందించింది. ఆ సాయం ఆమెను కొంత వరకు ప్రోత్సహించింది. కిర్క్ ఫ్రాంక్లిన్, సిసి వినాన్స్ మరియు గాడ్స్ ప్రాపర్టీలతో కలిసి ఆమె పలు సంగీత కచేరీల్లో పాల్గొంది. పదహారేళ్ల వయసులో సింప్సన్ హైస్కూల్‌ను విడిచిపెట్టింది (తర్వాత ఆమె GEDని అందుకుంది). కొలంబియా రికార్డ్స్ అధికారి టామీ మొట్టోలా "జెస్సికా" గురించి విన్న తర్వాత ఆ లేబుల్ తరపున ఆల్బమ్‌లు చేయడానికి ఆమె ఒక ఒప్పందం కుదుర్చుకుంది.
ఆసిన్
ఆసిన్ కోచి, కేరళలో ఒక కాథలిక్ కుటుంబంలో జన్మించింది. ఆమె తండ్రి, జోసెఫ్ తొట్టుంకళ్ తోడుపుజ్హ ప్రాంతానికి చెందినవారు, అనేక వ్యాపారాలను నిర్వహించారు మరియు ఆయన వ్యాపారాలు ఆపేముందు ఆయన వ్యాపారాల నిర్వహణలో ప్రముఖ కార్యసాధకుడిగా భావించారు మరియు ఆయన దానికి బదులుగా ఆయన కుమార్తె యొక్క నటనా వృత్తిని నిర్వహించడానికి నిశ్చయించుకున్నారు. ఇంతేకాకుండా ఆసిన్ తండ్రి ఆమె అన్ని విదేశీ చిత్రీకరణలకు ఆమె వెంటే ఉంటారు. ఆమె తల్లి, సెలిన్ తొట్టుంకళ్, కుమార్తె కొరకు కొచ్చిన్ నుండి చెన్నై, అక్కడ నుండి ముంబాయికు మారి స్థిరపడినా ఆమె శస్త్రవైద్యురాలిగానే ఉన్నారు. ఆసిన్ అంటే "మచ్చలేని స్వచ్చమైనదని అర్ధం" అని ఆమె తెలిపారు. ఆమె వివరిస్తూ ఆమె పేరులోని అక్షరం 'A' సంస్కృతం నుండి తీసుకున్నదనీ, దానర్థం "లేకుండా" అని, మరియు ‘సిన్’ ఆంగ్లం నుండి తీసుకున్నారని" తెలిపారు.